Ande Päiväläinen

Jarkko Matti Antero ”Ande” Päiväläinen (s. 19. toukokuuta 1944) on suomalainen muusikko ja musiikkivaikuttaja. Hän on soittanut rumpuja useissa rautalankayhtyeissä, työskennellyt levy-yhtiöissä ja promoottorina. Promootttoriura huipentui 1990-luvun lopussa "Mestarit Areenalla" -kiertueeseen.
Muusikkona.
Päiväläinen aloitti rummunsoiton kymmenvuotiaana serkkunsa innoittamana. Ensimmäinen orkesteri oli 1956 Karjalan yhteiskoulun Suomipojat, jonka perusti koulun musiikinopettaja, myöhemmin kamarineuvos Kalervo Hämäläinen.
Vuosina 1958-1960 hänellä oli Jazz-trio yhdessä koulukavereiden Markku Marttinan ja Hannu Mariston kanssa. Seuraavia yhtyeitä olivat
Päiväläinen on soittanut rumpuja myös useiden muiden muusikoiden ja yhtyeiden levyillä, kuten Cisse Häkkinen, Hector, Irwin Goodman ja Kirka.
Muu toiminta.
Päiväläinen työskenteli levy-yhtiöissä Discophon ( 1977–1982) ja Polarvox (1982–1986) ja musiikkikustantamo Annorassa ennen kuin perusti vuoonna 1990 oman ohjelmatoimistonsa Taurus Music. Taurus järjesti oheisohjelmaa suuriin urheilutapahtumiin. Päiväläinen myi sen Eastway-yhtiölle vuonna 2007.
1990-luvulla Päiväläinen keksi "Mestarit Areenalla" -konseptin ja toteutti alkuperäisen konserttisarjan yhdessä Eastway Sound and Lighting Oy:n kanssa. Kiertueen päätteeksi Päiväläinen valittiin vuoden promoottoriksi kevyen musiikin ammattilaisten Musiikki &amp; Media -tapahtumassa.
1992 päiväläinen perusti Back To The Sixties- tapahtuman Vuokatin Katinkultaan yhdessä ravintoloitsija Kari Mensosen kanssa. Esiintyjinä olivat 1960-luvun suomalaiset huiput, mukana myös Englannista mm. The Searchers, The Swinging Blue Jeans, Gerry &amp; Pacemakers, The Renegades, Donovan. Tapahtumaa tukemaan muotoutui rekisteröity yhdistys joka jatkaa toimintaanssa edelleen.
1986 Päiväläinen ideoi tapahtuman, jossa eri maiden biisintekijät voisivat kohdata ja työskennellä yhdessä. Amerikkalaisten yhteistyökumppaneiden kanssa lähdettiin toteuttamaan ideaa.
1988 ensimmäinen tapahtuma tehtiin Moskovassa amerikkalaisten ja neuvostoliittolaisten biisintekijöiden kesken.
Yhdysvalloista Moskovaan Helsingin kautta matkusti 60 hengen delegaatio, jossa oli mukana biisintekijöitä, musiikkialan muita toimijoita ja tekijänoikeustoimistoja kuten BMI, ASCAP ja SESAC. Helsingissä seminaari, johon osallistui yli sata suomalaista musiikkialan toimijaa.
1993 Romania / Sinaia
1994 Indonesia / Bali, Jakarta
1997 Irlanti / Clifden
2000 Saksa / Goslar
2001 Kuuba / Havanna
Osallistuneita biisintekijöitä mm. Cyndi Lauper, Michel Bolton, Desmond Child, Mike Stoller, Barry Mann, John Kelly, Bill Steinberg, Diane Warren, Holly Knight, Albert Hammond, Mick Fleetwood, Patti LaBell, The Scorpions, Brenda Russel, Burt Bacharach, Peter Buck, Bonnie Raitt, Jimmy Buffet, Stewart Copeland, Andy Summers, Peter Frampton, Gladys Knight, Lamont Dozier, Montell Jordan, Chucho Valdes
Yksityiselämä, luottamustoimia ja ja huomionosoituksia.
Päiväläinen on naimisissa ja pitää vaimonsa kanssa Saarenmaalla B&amp;B kotimajoitusta. Hän oli 1988–1992 Suomen Musiikkikustantajat r.y. hallituksen jäsen ja FIDOF (International Federation Of Festival Organizations) varapuheenjohtaja. Suomalaisen työn liitto myönsi Päiväläiselle Kultaiseen avaimen vuonna 2000.